Siirtymäliike

Siirtymäliike (myös nimellä siirtymäkaupunkiliike,  tai Transition Movement) on aatteellinen liike, joka on perustettu permakulttuurin periaatteille.Transition Town Ashland. Permaculture  Liikkeen käynnisti vuonna 2005 irlantilaisen Kinsalen kaupungin korkeakoulun opettaja Rob Hopkins yhdessä oppilaidensa kanssa. Kinsalesta tuli maailman ensimmäinen siirtymäkaupunki ja liike levisi pian Totnesiin, Englantiin.The Guardianin artikkeli siirtymäkaupungeista Siirtymäliikkeen tavoitteena on tarjota yhteisöille välineitä vastata ilmastonmuutoksen sekä öljyhuipun asettamiin haasteisiin. Sen jäsenet suosivat kulutuksen vähentämistä, lähiruokaa ja yhteisöllisyyttä. Liike tarjoaa teollisen yhteiskunnan romahduksen vaihtoehdoksi pehmeää siirtymää fossiilisten polttoaineiden jälkeiseen maailmaan.Ted Trainer: The Transition Towns Movement: Its Huge Significance and a Friendly Criticism, viitattu 22.9.2011. Vuonna 2007 Britanniassa aloitti toimintansa hyväntekeväisyysverkosto Transition Network, jonka tavoitteena on levittää siirtymäliikkeen ideoita ja tukea eri puolilla maailmaa sijaitsevia yhteisöjä, jotka ovat omaksuneet sen mallin pyrkien lisäämään ympäristönsä resilienssiä ja vähentämään riippuvuuttaan fossiilisista polttoaineista.Transition Network -sivuston infosivu, viitattu 22.9.2011. Siirtymäliikkeeseen on liittynyt satoja yhteisöjä eri puolilla maailmaa, erityisesti englanninkielisissä maissa.Transition Network , luettelo jäsenyhteisöistä, viitattu 22.9.2011.

Historia
Siirtymäliikkeen perustaja Rob Hopkins toimi Kinsalessa, Irlannissa permakulttuurin opettajana ja suunnitteli ekokylän perustamista, kun hän osallistui vuonna 2004 öljyhuippua koskevalle luennolle. Häneen vaikutti merkittävästi ajatus siitä, kuinka riippuvaisia modernit yhteiskunnat ovat maaöljystä ja kuinka lyhytkin katkos öljyntuonnissa saattaa romahduttaa valtion ruokahuollon. Muun muassa Richard Heinbergin kirjaan The Party’s Over perustaen hän myös oletti öljyhuipun olevan jo lähellä. Yhdessä oppilaidensa kanssa hän ryhtyi kehittämään kaupungille toimintasuunnitelmaa energian saatavuuden heikkenemisen varalta. Suunnitelma jakoi yhteisön tarpeet neljään kategoriaan – energia, ruoka, liikenne ja asuminen – ja sisälsi omat ratkaisunsa jokaiselle kategorialle. Resilienssiä oli tarkoitus lisätä etenkin kehittämällä paikallista ruoantuotantoa.The Guardian, Totnes: Britain's town of the future, viitattu 22.9.2011. Kaksi Hopkinsin oppilaista, Louise Rooney ja Catherine Dunne, esittelivät vuonna 2005 suunnitelman Kinsalen kaupunginvaltuustolle, joka teki merkittävän päätöksen hyväksyä se ja ryhtyä pyrkimään kohti energiaomavaraisuutta.The Southern Star, Kinsale Council Supports Transition Town Venture , viitattu 22.9.2011.

Hopkins halusi jatkaa ideansa kehittelyä suuremmassa yhteisössä ja siirtyi pian Totnesiin, entiseen kotikaupunkiinsa Englannissa. Kaupungista tuli toinen siirtymäkaupunki maailmassa. Liike lähti leviämään nopeasti ja vuonna 2011 maailmassa oli 350 virallista siirtymäkaupunkia, joista 200 sijaitsi Britanniassa ja muut muun muassa Irlannissa, Kanadassa, Australiassa, Uudessa-Seelannissa, Yhdysvalloissa, Saksassa, Italiassa ja Chilessä.Who we are and what we do , Rob Hopkins ja Peter Lipman.

Siirtymäliikkeen yhdysvaltalaisella haaralla on läheiset suhteet Post Carbon -instituuttiin, joka rahoitti vuonna 2009 siirtymäkaupunkien verkoston Transition US:n perustamista. Rob Hopkins on Post Carbon Instituten jäsen.FAQs, Post Carbon Institute, viitattu 22.9.2011.

Siirtymäliikkeen piirteitä
Siirtymäprojektien tarkoituksena on yleisesti ottaen lisätä tietoisuutta kestävästä elämisestä ja kehittää paikallista ekologista resilienssiä. Yhteisöt etsivät tapoja pienentää ekologista jalanjälkeään ja vähentää energian kulutusta sekä riippuvutta fossiilisten polttoaineiden varaan rakennetuista ruokahuoltojärjestelmistä. Ruoka onkin liikkeen keskeisimpiä toiminta-alueita. Tähän astiset aloitteet ovat koskeneet muun muassa siirtolapuutarhojen perustamista, teollisuusjätteiden kierrättämistä sekä hajonneiden esineiden korjaamista niiden korvaamisen sijasta. Liike pitää kirjaa aloitteista sivuillaan.Aloitelista Transition Network -sivustolla , viitattu 22.9.2011.

Vaikka eri siirtymäkaupunkien tavoitteet ovat samat, niiden hyödyntämät keinot tavoitteiden saavuttamiseksi vaihtelevat. Totnes on ottanut käyttöön oman valuuttansa (Totnesin punta), jota voi käyttää paikallisissa kaupoissa ja jonka tarkoituksena vähentää kaukaa tulevaa tuontia ja tukea paikallisia yrityksiä.BBC — The Totnes Pound Samaa ideaa on suunniteltu hyödynnettyäväksi lisäksi kolmessa walesilaisessa kaupungissa sekä yhdessä australialaisessa kaupungissa.ABC – Money worries:town prints its own Siirtymäkaupungit pyrkivät noudattamaan ns. energian alenemisen toimintasuunnitelmaa (Energy Descent Action Plan, EDAC), joka on vastaus öljyhuipun aiheuttamiin haasteisiin.Energy Descent Action Plan (EDAP) Primer, Eat The Suburbs -sivusto , viitattu 22.9.2011.

Keskeinen osa siirtymäliikkeen ideologiaa on ajatus siitä, että elämä ilman öljyä saattaisi olla paljon nautittavampaa ja tyydyttävämpää kuin elämä teollisuusyhteiskunnissa: "muuttamalla ajatusmaailmaamme voimme itse asiassa nähdä tulevan halvan öljyn jälkeisen maailman mahdollisuutena eikä uhkana, ja suunnitella tulevan vähähiilisen kauden menestyväksi, resilientiksi ja runsaaksi – paikaksi, jossa on paljon parempi elää kuin nykyisessä vieraannuttavassa kulutuskulttuurissa, joka rakentuu ahneudelle, sodalle ja ikuisen kasvun myytille."Transition Town Westcliff website Who we are and what we do , Rob Hopkins ja Peter Lipman. Transition Network.

Rob Hopkins katsoo siirtymäliikkeen nopeasti kasvaneen suosion perustuneen sen myönteiseen sävyyn. Liikkeen ideologiassa painotetaan, että paikallisuus, yhteisöllisyys ja ekologinen elämäntapa ovat parannuksia ihmisten elämään, eivät huononnuksia. Hopkinsin mukaan siirtymäliike "tuntuu enemmän juhlalta kuin protestimarssilta".Chris Martenson & Adam Taggart, 'Rob Hopkins: Making the Red Pill Taste Good', EnergyBulletin, viitattu 27.9.2011.

Julkaisuja
Hyväntekeväisyysjärjestö Transition Network, jonka tarkoituksena on "inspiroida, rohkaista, yhdistää, tukea ja valmentaa yhteisöjä niiden omaksuessa/sopeutuessa siirtymämalliin vastauksena ilmastonmuutokseen, öljyhuippuun ja talouden supistumiseen", on toimittanut useita julkaisuja. Ne on suunniteltu auttamaan yhteisöt käynnistymisensä eri vaiheiden yli. 

Järjestön oma sivusto listaa seuraavat julkaisut:http://www.transitionnetwork.org/support/publications/books 
 The Transition Handbook: from oil dependency to local resilience – Rob Hopkins
 The Transition Timeline: for a local, resilient future – Shaun Chamberlin
 Local Food: how to make it happen in your community – Tamzin Pinkerton ja Rob Hopkins
 Local Money: how to make it happen in your community – Peter North
 Local Sustainable Homes: how to make them happen in your community – Chris Bird
 Local Communities and Local Councils: working together to make things happen – Alexis Rowell

Hopkinsin Transition Handbook oli vuonna 2008 Ison-Britannian parlamentin jäsenten viidenneksi yleisin kesälukemisekseen valitsema kirja.'Beyond Westminster's bankrupted practices, a new idealism is emerging', Madeleine Bunting, The Guardian, 31.5.2009

Stauntonin siirtymäkaupunki Virginiassa, Yhdysvalloissa julkaisee omaa verkkolehteään Transition Voice, jonka artikkeleita ilmestyy säännöllisesti myös EnergyBulletin-sivustolla.

Siirtymäliike Suomessa
Jupiter Cormier toi siirtymäliikkeen Suomeen vuonna 2009.Vihreä lanka, Siirtymäliike on täällä, viitattu 22.9.2011.Jupiter Cormierin kotisivu , viitattu 22.9.2011. Hämeenkyrö on listattuna Transition Network -sivustolla siirtymähankkeeksi maailmanlaajuisella järjestysnumerolla 180, mutta liike ei ole saanut kunnallista asemaa.Transition Network: Siirtymäliike Hämeenkyrö , viitattu 27.9.2011. Liikkeellä on ollut suomenkielinen sivusto.

Katso myös
 Degrowth
 Kestävä kehitys
 Lähiruoka
 Powerdown: Options and Actions for a Post-Carbon World
 Reilun kaupan kaupunki
 Yhteiskunnallinen romahdus
 Öljykausi

 Lähteet 

Aiheesta muualla
Siirtymäliike.org 
Siirtymäliike suomeksi Facebookissa
Transition Network
Transition United States 
Saksankielisten maiden siirtymäliike
Transition Towns Netherlands, Transition Town Rotterdam
Rob Hopkinsin haastattelu 
Transition Culture – Usein päivittyviä artikkeleita siirtymäliikkeestä
Transition Towns Maleny, Australia 
Transition Towns New Zealand 
Transition Town Totnes 
LocalPower - Ison-Britannian siirtymäkaupunkien kartta

Luokka:Ilmastonmuutos
Luokka:Kestävä kehitys
Luokka:Öljyhuippu